Арадио
Раионк аԥсҭазаараҟынтә: Аҩӡба Гәдоуҭа ашықәсҿыцазтәи аныҳәа иазку ауснагӡатәқәа ртәы
Гәдоуҭа араион ахада ихаҭыԥуаҩ Валери Аҩӡба арадио Sputnik аефир аҟны еиҭеиҳәеит сынтәа ашықәсҿыцазтәи аныҳәақәа рзы араион аҟны еиҿкаахо аусмҩаԥгатәқәа ртәы.
"Араион ахада иусԥҟала акомиссиа аԥҵоуп, сара уи хантәаҩра асҭоит. Амза 24 рзы анаплыхқәа рнапкымҭақәа цәыргақәҵахоит, еиҿкаахоит аџьармыкьа, уи асааҭ 12 инаркны ахәылбыҽха асааҭ 5 рҟынӡа имҩаԥгахоит. Амза 30 рзы, ахәыҷқәа ԥсшьара ицоит азы, асааҭ 12 рзы аниматорцәа ааганы, адәахьы, апарк аҟны аекран аҟны амультфильмқәа ддырбоит. Амза 31 рзы ашьыжь инаркны хәлаанӡа амузыка аҳәалоит, асааҭ 11 рзы ауха афеиерверк азгәаҭаны иҳамоуп. Апрограмма шьақәыргыланы иҳаман, аха ачымазара ҿкы азы иҟоу аҭагылазаашьа азгәаҭаны, уи излауала еилацаланы иҟахҵеит", - иҳәеит Аҩӡба.
Иара убасгьы еиҭеиҳәеит Гәдоуҭа аԥсаӡ архиара знапы алаку дазусҭоу (асоциалтә ҳақәа рҟны ауаа изныкымкәа иалыркаахьеит Гәдоуҭа идыргыло аԥсаӡ).
Шәазыӡырҩы аудио.